ເພື່ອ​ຫຼຸດ​ຜ່ອນອາ​ຫານ​ເສດ​ເຫລືອ ເທັກໂນໂລຈີສາ ມາດບອກ​ໃຫ້​ຮ້ານ​ອາ​ຫານ ​ຮູ້​ໄດ້​ວ່າ ອາ​ຫານ​ທີ່​ເຂົາ​ເຈົ້າ​ຖອກ​ຖິ້ມນັ້ນ​ ມີ​ຫຍັງແດ່
ມີອາຫານຫລາຍເຖິງ 40 ເປີ​ເຊັນທີ່​ປຸງ​ແຕ່ງ​ແລ້ວໃນສະຫະລັດຖືກ​ຖອກ​ຖິ້ມ. ​ແຕ່​ດັ່ງ​ທີ່ Julie Taboh, ນັ​ກ​ຂ່າວຂອງ​ວີ​ໂອ​ເອ​ລາຍ​ງານ​ມາ ບໍລິສັດ​ແຫ່ງ​ນຶ່ງ​ໃນ​ປະ​ເທດ​ເນ​ເທີ​ແລນ ​ໄດ້​ນຳ​ໃຊ້​ ເທັກ​ໂນ​ໂລ​ຈີ ​ທີ່​ສາມາດ​ຊ່ວຍ​ຫລຸດຜ່ອນອາ​ຫານເສດ​ເຫຼືອໃນ​​ເຮືອນຄົວທີ່​ເປັນ​ອຸດສາຫະກຳໄດ້. ​
ມີອາຫານຫລາຍເຖິງ 40 ເປີເຊັນທີ່ຜະລິດຢູ່ໃນສະຫະລັດທີ່ຄົນບໍ່ກິນໝົດ, ອີງຕາມສະພາປ້ອງກັນຊັບພະ ຍາກອນທໍາມະຊາດ ສ່ວນໃຫຍ່ອາຫານເຫລົ່ານີ້ໃນທີ່ສຸດກໍຕົກໄປຢູ່ໃນລານຖິ້ມຂີ້ເຫຍື້ອ ບ່ອນທີ່ມັນປ່ອຍ ທາດເມຕານໃນປະລິມານອັນມະຫາສານອອກມາ ເພື່ອຊ່ວຍແກ້ໄຂບັນຫາລະດັບໂລກອັນນີ້, ບໍລິສັດເນເທີແລນແຫ່ງນຶ່ງ ໄດ້ພັດທະນາລະບົບການກວດສອບ ອາຫານເຫລືອທີ່ໃຊ້ປັນຍາປະດິດ ຫລື AI ເພື່ອຊ່ວຍໃຫ້ພໍ່ຄົວໃນຮ້ານອາຫານສາມາດກໍານົດ ແລະວັດແທກ ປະລິມານຂອງອາຫານທີ່ຖືກຖິ້ມ ຢູ່ໃນເຮືອນຄົວຂອງພວກເຂົາເຈົ້າໄດ້ ທ່ານໂອລັຟ ແວນ ເດີ ວີນ (Olaf van der Veen) ແມ່ນຜູ້ໃນຄູ່ຮ່ວມລົງ ທຶນຂອງບໍລິສັດອໍບິສຄ໌ (Orbisk) 3 ທ່ານ ທ່ານໂອລັຟ ແວນ ເດີ ວີນ, ຫົວໜ້າຜູ້ບໍລິຫານ ຫລື CEO ຂອງບໍລິສັດ Orbisk ກ່າວວ່າ: ຂໍ້ມູນດັ່ງກ່າວໄດ້ຖືກເກັບກໍາໃນທັນທີທັນໃດ ແລະເອົາໃຫ້ເບິ່ງຢູ່ເທິງກະດານ… …ເພື່ອຊ່ວຍໃຫ້ພໍ່ຄົວເຫັນ ບັນຫາ ທີ່ມັກເກີດຂຶ້ນຢູ່ຕະຫລອດ ທ່ານແວນ ເດີ ວີນ, CEO ຂອງ Orbisk ກ່າວອີກວ່າ: ນັ້ນແມ່ນປະເພດຂອງຄວາມເຂົ້າໃຈ ທີ່ພໍ່ຄົວໃນປັດຈຸບັນ ສາມາດເຂົ້າເຖິງໄດ້ ເພື່ອຜັກດັນໃຫ້ສິ່ງເສດເຫຼືອ ຂອງເຂົາເຈົ້າຫລຸດລົງ, ປັບປຸງຄວາມຍືນຍົງ ຂອງເຂົາເຈົ້າ - ແລະມີກໍາໄລ ທ່ານແວນ ເດີ ວີນ ກ່າວຕໍ່ໄປວ່າ: ທ່ານນາງວອນນີ ແອສເທສ (Vonnie Estes) ເປັນຮອງປະທານຝ່າຍ ປະດິດສ້າງຂອງສະມາຄົມຜະລິດ ຕະພັນສົດສາກົນ ທ່ານນາງເວົ້າກັບວີໂອເອ ຜ່ານທາງ Skype ວ່າ: ຮ້ານອາຫານບໍ່ຕ້ອງຊື້ເຄື່ອງຈັກ ແຕ່ຕ້ອງເສຍຄ່າທໍານຽມປະຈໍາເດືອນສໍາລັບ ຂໍ້ມູນທີ່ເຄື່ອງຈັກເກັບກໍາ ແລະແບ່ງປັນໃຫ້ຮູ້ ບໍລິສັດກ່າວວ່າ ນັບຕັ້ງແຕ່ມັນເລີ້ມເປີດຕົວໃນປີ 2019 ເປັນຕົ້ນມາ ການບໍລິ ການດັ່ງກ່າວໄດ້ຊ່ວຍໃຫ້ຮ້ານ ອາຫານປະມານ 100 ແຫ່ງໃນຢູໂຣບປະຢັດ ອາຫານເສດເຫລືອ ແລະເງິນໄດ້ ທ່ານແວນ ເດີ ວີນ ກ່າວມ້ວນທ້າຍວ່າ: ບໍລິສັດວາງແຜນທີ່ຈະຂະຫຍາຍມາສູ່ຕະຫຼາດຕ່າງໆ ໃນສະຫະລັດ ແລະຫວັງວ່າ ມື້ນຶ່ງຈະກໍາຈັດອາຫານ ເສດເຫລືອ ບໍ່ໃຫ້ມີຢູ່ໃນເຮືອນຄົວອຸດສາຫະກໍາທັງ ຫມົດເລີຍ